Asiyesikia la mkuu huvunjika guu

ASIYESIKIA LA MKUU HUVUNJIKA GUU
Methali h imetumiwa kumaanisha kwamba mtu yeyote asiyeyasikia ya wakubwa wake basi inabudi kuishia na majuto. Vilevile methali hii pia imetumiwa kumaanisha kwamba mtu anafaa kuyasikiliza ya wakubwa wake ili kuepukana na majuto. 
Naam Kajinga alikuwa kijana mfumbata moshi. Alikuwa kijana asiyetaka kujuwa be wala te. Kijana huyu hakuyasikia ya wazazi wala ya ulimwengu. Yake maskio aliyatia nta pande zote mbili. Kilakukicha aliwaaga wazazi wake akisema kuwa anaenda shule ila yote hayo hayakuwa hivyo. Jioni aliporudi nyumbani wazazi walimuuliza kuhusu madaftari yake ila alinuna na kuingia chumbani mwake. 
Siku zilipita bila ya Kajinga kuongea na wazazi wake. Shuleni nako hakufika wala walimu hawakupata habari yoyote kumhusu. Walimu walifika nyumbani kwa Kajinga haraka iwezekanavyo kabla mambo hayajaharibikia utotoni kama wahenga wasemavyo udongo uwahi angali mbichi. Wazazi wa Kajinga walishangazwa na haya kwani siku zote wameishi bila ya kumjua mwanao ndani na nje. 
Siku hiyo jioni yake waliamua kujifunga kibwebwe na kumsoma mwanao. Pindi walipo mwita alikuja vizuri na kuyasikiza waliotaka kuwaambia. Ingawa maneno yao yalikuwa ya kutia moyo ila kwa Kajinga ilikuwa sikio la kufa lisilo sikia dawa. Kajinga alirusha mikono na kutoka ghafla nje bila kutaka kujuwa ni wapi anakoenda. 
Mtaa mzima ulianza kuona mabadiliko ya kijana huyo kwa mara nyingi aliweza kuepuka kifo kwa kushikwa na visa vya wizi. Kisa kweli chururu si ndo ndo ndo kwani Kajinga alianza kuwa mwizi mkubwa katika benki kuu na mashamba ya watu. 
Hata bila ya kusahau yeye hakuwa mwizi pekee kwani pia alikuwa jangili wa mauaji. Wahenga hawakukosea walipononga kuwa kisicho fanana na mwenyewe ni cha kuiba. Nayo methali hiyo nigonga ndipo. Kwani tabia hii ya Kajinga haikufanana naye wala wazazi wake ila aliiba kutoka kwa mtu wa jirani yake.
Watu waliona maisha ya kijana huyu kuwaharibia rasilimali zao. Usisahau ubahana kwa kupawa unahodha kwani Kajinga alisahau alikotoka baada ya kupewa usukani na wenzake. Alianza kufanya mambo bila ya kufikiria anachofanya. Alijiunga na kundi la watu waendao kunywa na hata pia alifanya vitendo vyote vichafu bila ya kujali be wala te. Alifanya vitendo ambavyo hata shetani hangeweza kufanya.
Ilani yake ikawa mbio za sakafuni zishazo ukingoni. Nao kama wasemavyo wahenga mtaka yote hukosa yote kwani alichokitaka mwishowe usingetaka kukijua. Alfajiri ya alhamisi jua lilipokuwa limepambazuka ghafla simu za rununu ilipigwa nyumbani kwa akina Kajinga. Sauti ilisikika ikisema njooni mchukue maiti yenu. Baba mtu aliangusha simu chini na kutoka ghafla naye mama mtu akimfuata nyuma. Waliandamana hadi mochwari kuchukuwa mwili wa mwana wao wa pekee aliyekataa kusikia la mkuu wala la mwadhini. 
Methali hii inatufunza kuwasikiliza wavyele wetu hatakama wanarugwe kiasi gani kwasababu asiyefunzwa na mamaye basi ulimwengu utamfunza na mwisho wa kufunzwa na ulimwengu ni majuto. Tuwa heshimu wakubwa wetu na tutilie maanani wanayotufunza wakubwa wetu hata kama hawakutuzaa ili tusiyapitie majuto ya dunia.